Strollad Kallag
Strollad Kallag zo ur strollad c'hoariva brezhonek savet e 1993, diazezet e Kallag ha renet gant Marie-Hélène Morvan ha Sylvain Botrel, ar bennc'hoarierien.

O fezhioù-c'hoari
Heritaj ar vamm-gaer, bet kinniget a-raok gant Strollad Speied (1994-1995)
Bitekle, pe war hent ar Baradoz, skrivet gant Gwilhoù Kergourlae ha laket e brezhoneg gant Remi Derrien (Strollad Penn Ar Bed) (1996-1998)
Lubaner Kreiz Breizh, troet gant Sylvain Botrel ha Marie-Hélène Morvan diwar The Playboy of the Western World gant John Millington Synge (1999-2001)
Tro d'ar jeu, pe tud dilikat war ur plankon ledan, troet gant Sylvain Botrel ha Marie-Hélène Morvan diwar La Balade des planches gant Jean-Paul Alègre (2001-2003)
Merc'h an Aotroù Doue, diwar La Vie commence au théâtre gant Jean-Paul Alègre. Laket e brezhoneg gant Sylvain Botrel ha Marie-Hélène Morvan (2002-2004)
Salokras ! pe ar seizh pec'hed kapital, skrivet gant Sylvain Botrel ha Marie-Hélène Morvan (2005-2007)
Mazheas ar c'higer, troet gant Sylvain Botrel ha Marie-Hélène Morvan diwar Histoire de Maheu le boucher gant Eduardo Manet (2008-2011)
Komedienn mil luiet, troet gant Sylvain Botrel ha Marie-Hélène Morvan diwar The Comedy of errors gant William Shakespeare (krouet e miz Here 2013)
Kontadenn Luduennig, arvest margodennoù evit ar vugale, savet gant Marie-Hélène Morvan ha Sylvain Botrel diwar ur gontadenn bobl (krouet e miz Gwengolo 2015)
Artichoed ar Maharaja, arvest margodennoù, savet gant Marie-Hélène Morvan ha Sylvain Botrel diwar Les concombres du roi, ur gontadenn skrivet gant Evelyne Brisou-Pellen diwar un istor deus Kambodja (krouet e miz Genver 2022)

Krouidigezhioù all 
An disput Trouz diwar-benn an tele louz, skrivet gant Sylvain Botrel ha Marie-Hélène Morvan, a oa aet ar priz kentañ ganti da-geñver championad ar bed an disputchoù e Gwerliskin, e 2003.
Disput an dour, skrivet gant Sylvain Botrel ha Marie-Hélène Morvan
Avanturioù mab Emon, parodienn savet gant Sylvain Botrel ha Marie-Hélène Morvan diwar ur pezh kozh, Buhez ar pevar mab Emon.
'Barzh an toull-noz, laket e brezhoneg gant Sylvain Botrel ha Marie-Hélène Morvan : ur plac'h yaouank kozh hag ur paotr digavandad o-hunan e-barzh un toull-noz... Diviz diboell ha leun a fent (fent glas a-wechoù)
Lein ar re gozh, savet ha c'hoariet asambles gant Strollad Gwerliskin
Sal ar gouelioù, savet ha c'hoariet asambles gant Strollad Gwerliskin (krouet e miz Gwengolo 2012)
Piw, penaoz ha petra ? savet ha c'hoariet asambles gant Strollad Gwerliskin (krouet e miz Du 2018)

c'hoariva brezhonek